जवाब-मैं अपने बारे में जितना जानता हूँ, उससे ज्यादा लोग मेरे बारे में जानते हैं, खैर…अब आपने पूछ ही लिया तो बता दूँ कि मैं पैदा तो गोरखपुर में हुआ लेकिन एजुकेशन के लिए कई अलग जगहों पर रहा, अच्छा स्टूडेंट था लेकिन दिल हमेशा से बॉलीवुड के लिए ही धड़कता था। पिता जी मुझे इंजीनियर बनाना चाहते थे, मैंने एडमिशन लिया, पढ़ाई भी की, लेकिन वो सिर्फ डिग्री भर थी मेरे लिए। असल में मैं एक एक्टर ही बन सकता था, क्योंकि यही वो काम था जिसमें मेरा दिल लगता था। तो बस भाग आया मुंबई। ना पैसा, ना कोई सपोर्ट, बस जिद और जुनून ने मुझे एक्टर बना दिया। अब तक की जिंदगी में सबसे खास यही रहा कि मैंने जिस चीज को पाना चाहा उसे पाकर ही दम लिया, फिर वक्त चाहे जितना लगा हो… और मेरा सुपरस्टार बनने का सपना भी एक न एक दिन जरूर पूरा होगा।